**HOTĂRÂRE**

**privind aprobarea nivelului cotizației pentru realizarea interconectării cu instituţii similare internaţionale şi/sau cu organizaţii internaţionale de schimb de organe, în anul 2024**

În temeiul art. 108 din Constituţia României, republicată, şi al art. 143 alin. (81) și (9) din Legea nr. 95/2006 privind reforma în domeniul sănătăţii, republicată, cu modificările şi completările ulterioare,

Guvernul României adoptă prezenta hotărâre.

Art. 1 - Se aprobă nivelul cotizaţiei pentru realizarea interconectării cu instituţii similare internaţionale şi/sau cu organizaţii internaţionale de schimb de organe, în anul 2024, în cuantum de 1.000 euro.

Art. 2 - (1) Cotizaţia pentru realizarea interconectării cu instituţii similare internaţionale şi/sau cu organizaţii internaţionale de schimb de organe este cotizaţia de membru al Asociaţiei FOEDUS - European Organ Exchange.

(2) Echivalentul în lei al cotizaţiei prevăzute la alin. (1) se calculează pe baza cursului de schimb leu/euro stabilit de Banca Naţională a României la data efectuării plăţii.

(3) Plata cotizaţiei prevăzute la art. 1 se suportă din bugetul aprobat Ministerului Sănătăţii pentru anul 2024, prin Agenţia Naţională de Transplant, unitate aflată în subordinea ministerului, finanţată integral de la bugetul de stat.

**PRIM-MINISTRU**

**ION-MARCEL CIOLACU**